אלי אשד

אלי אשד (נולד ב-9 באוגוסט 1965) הוא סופר ועורך ישראלי. הוא פרסם ספרים אחדים ועשרות מאמרים העוסקים ברובם בחקר התרבות הפופולרית בישראל.

ביוגרפיה 
אלי אשד הוא נכדו של הסופר יוסף זונדל וסרמן ונינו של אליהו לנדא.

למד היסטוריה לתואר ראשון באוניברסיטת בר-אילן ולתעודה המקבילה לתואר שני בספרנות ומדעי המידע באותה אוניברסיטה. לאחר מכן קיבל תואר שני בתורת המידע וספרנות באוניברסיטה העברית בירושלים, ותואר דוקטור לספרות עברית מאוניברסיטת בן-גוריון בנגב, על עבודה שכותרתה "מגמות מרכזיות ב'עלילון' (קומיקס) הישראלי 2000-1935", שנכתבה בהנחיית פרופ' גידי נבו וד"ר ברוך בליך. 

כתביו עוסקים בתנ"ך, בתרבות, בספרות פופולרית, בקומיקס, בתרבות המיסטיקה בישראל.

בשנת 1991 עבד בארכיון עיריית תל אביב-יפו.

זכה לתואר "סופר השנה" לשנת תשס"ב מטעם העיתון "מעריב". הוא מגדיר עצמו כ"בלש תרבות".

מאז 2011 אשד הוא העורך הראשי של מגזין התרבות ברשת "יקום תרבות". באתר זה פרסם אשד בשנת 2015 סיפור בשם "ההונאה הבולגרית". בעקבות הפרסום הוגשה נגד אשד תביעת לשון הרע.

ספריו 
גלגוליה של סדרת הטלוויזיה מסע בין כוכבים באמצעי התקשורת המודפסים, עבודת גמר (מ"א), האוניברסיטה העברית בירושלים, 1998. 
מדע בדיוני עברי מקורי, ביבליוגרפיה של כלל היצירות העבריות המקוריות של מדע בדיוני מ-1892–1998, 1999. 
טרזן בארץ הקודש: גילגוליו של מלך הקופים בשפה העברית, הוצאת טרזן ושות'. 
ברוכים הבאים לסטלאג 13 : לתולדות ז'אנר ספרותי על סקס, עינויים ומחנות ריכוז, 2002. 
מטרזן ועד זבנג: הסיפור של הספרות הפופולרית העברית, הוצאת בבל, 2002. 
הגולם: סיפורו של קומיקס ישראלי (עם אורי פינק), הוצאת מודן, 2003. 
קומיקס עברי (קטלוג תערוכה), המוזיאון הישראלי לקריקטורה ולקומיקס, 2008. 
 הקומיקס הישראלי : מהצבר ועד גיבור העל - דמויות ומגמות מרכזיות בעלילון העברי 1935-2000, הוצאת כתב, 2022.

קישורים חיצוניים 

 מיהו ומהו דוקטור אלי אשד בלש תרבות, באתר "המולטי יקום של אלי אשד"
 המולטי יקום של אלי אשד, הבלוג של אלי אשד
 אלי אשד, ספרות קלה וספרות זולה, באתר האייל הקורא
 מאמרים בקולמוסנט 
 מאמרים באתר אימגו
 
 
 
 
 
 .
 סקירה באנגלית של הספר "טרזן בארץ הקודש"
 מאמרי אלי אשד באתר נתן אלתרמן
 אלי אשד, היהודי מוונציה, באתר כתב העת אורות

הערות שוליים 

עיתונאים כותבי עברית
פולקלוריסטים יהודים
מחברי ספרי עיון ישראלים
בלוגרים ישראלים
משפחת הגר"א
ספרנים ומידענים ישראלים
ארכיונאים ישראלים
בוגרי אוניברסיטת בר-אילן
בוגרי האוניברסיטה העברית בירושלים
ישראלים שנולדו ב-1965